**ชื่อโครงการ** เรียนฟรี 15 ปีอย่างมีคุณภาพ

(ค่าหนังสือเรียน/อุปกรณ์การเรียน /ค่าเครื่องแบบนักเรียน)

**แผนงาน**  การจัดการศึกษาขั้นพื้นฐาน

**สอดคล้องกับนโยบาย สพฐ.** ที่ ๖ ด้านโอกาส

 **ตัวชี้วัดที่** ๒ ดำเนินการให้เด็กและเยาวชนได้รับการศึกษาจนจบการศึกษาขั้นพื้นฐาน

 อย่างมีคุณภาพ มาตรฐาน วางรากฐานการศึกษาเพื่ออาชีพ สามารถวิเคราะห์

 ตนเองเพื่อการศึกษาต่อ และประกอบอาชีพตรง ตามศักยภาพและความถนัด

 ของตนเอง รวมทั้งส่งเสริมและพัฒนาผู้เรียนที่มีความสามารถพิเศษสู่ความ

 เป็นเลิศ และเพิ่มขีดความสามารถในการแข่งขันของประเทศ

**สอดคล้องกับนโยบาย สพป.ปข.1** ที่ 3 การพัฒนาและเสริมสร้างศักยภาพทรัพยากรมนุษย์

**สอดคล้องกับกลยุทธ์สถานศึกษา** ที่ 1 คุณภาพผู้เรียน

**สนองมาตรฐานคุณภาพการศึกษา** ที่ 3 กระบวนการจัดการเรียนการสอนที่เน้นผู้เรียนเป็นสำคัญ

**ลักษณะโครงการ** โครงการต่อเนื่อง

**ผู้รับผิดชอบโครงการ** นางสาวสุทธิจิตต์ นาคคล้ำ

**ระยะเวลาดำเนินการ** ตุลาคม 2564 ถึง กันยายน 2565

**1. หลักการและเหตุผล**

ด้วยรัฐธรรมนูญแห่งราชอาณาจักรไทย พ.ศ.2550 มาตรา 49 ได้บัญญัติว่า “บุคคลย่อมมีสิทธิเสมอในการรับการศึกษาไม่น้อยกว่า 12 ปี ที่รัฐต้องจัดให้อย่างทั่วถึงและมีคุณภาพโดยไม่เก็บค่าใช้จ่าย” คือโครงการ เรียนฟรี 15 ปีอย่างมีคุณภาพ งบประมาณที่รัฐช่วยเหลือนั้นมี 5 ส่วนด้วยกัน คือ ค่าเล่าเรียน แบบเรียน เสื้อผ้า ค่าอุปกรณ์การเรียน กิจกรรมพัฒนาผู้เรียน โดยจะได้รับเงินสดไปจัดซื้อเอง 2 ส่วน คือ ค่าเสื้อผ้าและ ค่าอุปกรณ์การเรียน ทั้งนี้โครงการเรียนฟรี 15 ปีอย่างมีคุณภาพจึงเป็นโครงการที่นอกจากสะท้อนให้เห็นความตั้งใจจริงของรัฐบาลในการส่งเสริมสนับสนุนด้านการศึกษาและการลงทุนด้านปัญญา ยังเป็นโครงการที่ช่วยลดภาระของผู้ปกครอง และเปิดโอกาสให้เด็กไทยทุกคนได้เข้าถึงการศึกษาที่มีคุณภาพอย่างทั่วถึงเท่าเทียม

โรงเรียนบ้านบางสะพานน้อย ตระหนักถึงความสำคัญดังกล่าว จึงได้จัดทำโครงการเรียนฟรี 15 ปี อย่างมี

คุณภาพ (ค่าหนังสือเรียน/อุปกรณ์การเรียน /ค่าเครื่องแบบนักเรียน) ขึ้น

**2. วัตถุประสงค์**

2.1 เพื่อสร้างโอกาสและขยายโอกาสทางการศึกษาแก่เด็ก เยาวชน และประชาชนอย่างทั่วถึง มีคุณภาพ และเป็นธรรม ตามนโยบายเร่งด่วนของรัฐบาลและรัฐธรรมนูญ โดยให้นักเรียนทุกคนมีโอกาสได้รับการศึกษาขั้นพื้นฐาน โดยไม่เสียค่าใช้จ่าย ตามรายการที่รัฐสนับสนุน ได้แก่ ค่าเล่าเรียน หนังสือเรียน อุปกรณ์ การเรียน เครื่องแบบนักเรียน และกิจกรรมพัฒนาคุณภาพผู้เรียน อย่างเท่าเทียมกัน

2.2. เพื่อลดภาระค่าใช้จ่ายเป็นการบรรเทาความเดือดร้อนของผู้ปกครอง

 2.3 ผู้เรียนได้รับการการศึกษาตามมาตรฐานการเรียนรู้ที่หลักสูตรกำหนดและมีคุณภาพสูงขึ้น

**3. เป้าหมาย**

 **๓.๑ เชิงปริมาณ**

 (1) นักเรียนทุกคนได้รับหนังสือเรียนฟรีตลอดปีการศึกษา ร้อยละ 100

 (2) นักเรียนทุกคนได้รับเงินอุปกรณ์การเรียน ภาคเรียนละ 2 ครั้ง ร้อยละ 100

 (3) นักเรียนทุกคนได้รับเงินค่าเครื่องแบบนักเรียน คนละ 1 ครั้ง ร้อยละ 100

**๓.๒ เชิงคุณภาพ**

 (1) นักเรียนทุกคนได้รับการศึกษาโดยไม่เสียค่าใช้จ่าย สำหรับรายการหนังสือเรียน อุปกรณ์การเรียน เครื่องแบบนักเรียน ที่ภาครัฐให้การสนับสนุน

**4. วิธีการดำเนินงาน**

| **ลำดับที่** | **กิจกรรม/ขั้นตอนการดำเนินงาน** | **ระยะเวลาดำเนินงาน** | **ผู้รับผิดชอบ** |
| --- | --- | --- | --- |
|  | **ขั้นเตรียมการ** |  |  |
| 1 | ประชุมจัดทำโครงการเพื่อขออนุมัติ | ต.ค. 2564 | ผู้อำนวยการ |
| 2 | ประสานแผน/นำไปหลอมรวมเป็นแผนปฏิบัติการ | ต.ค. 2564 | นางสาวสุทธิจิตต์ นาคคล้ำ |
| 3 | จัดทำแผนงาน/ปฏิทินของโรงเรียน | ต.ค. 2564 | นางสาวสุทธิจิตต์ นาคคล้ำ |
|  | **ขั้นดำเนินการ** |  |  |
| 1 | ประชุมคณะกรรมการเพื่อมอบมายงาน | ต.ค. 2564 | ผู้อำนวยการ |
| 2 | ดำเนินงานตามโครงการ |  | คณะครู |
|  | 1.ประชาสัมพันธ์สร้างความเข้าใจให้แก่ผู้เกี่ยวข้องทุกฝ่าย | พ.ย. 2564  | คณะครู |
|  | 2.แต่งตั้งคณะกรรมการรับผิดชอบ | พ.ย. 2564 | ผู้อำนวยการ |
|  | 3.ดำเนินการกิจกรรม1. จ่ายหนังสือเรียนฟรี - สำรวจหนังสือ 8 กลุ่มสาระที่ขาด ชำรุด จากปีที่แล้ว ต้องการเพิ่มเติม- สำรวจหนังสือใหม่ที่จัดให้สอดคล้องกับหลักสูตร- การสั่งซื้อหนังสือกับสำนักพิมพ์- 8 กลุ่มสาระรับหนังสือ มอบให้นักเรียน  | เมษายน–พฤษภาคม 65 | 8 กลุ่มสาระการเรียนรู้ |
|  | 2.จ่ายเงินอุปกรณ์การเรียน - สำรวจยอดเงินที่ได้รับจัดสรรจากหน่วยงานต้นสังกัด จากหนังสือรับและสมุดบัญชีธนาคาร- จัดทำเอกสารการจ่ายเงินอุปกรณ์การเรียน- ครูที่ปรึกษาดำเนินการจ่ายเงินค่าอุปกรณ์ การเรียน | พฤศจิกายน 64พฤษภาคม 65 | นางสาวสุทธิจิตต์ นาคคล้ำ |
|  | 3. จ่ายเงินค่าเครื่องแบบนักเรียน  | พฤษภาคม 65 | นางสาวสุทธิจิตต์ นาคคล้ำ |
|  | ๔. สรุปผลและรายงานผลการดำเนินงาน | ก.ย. 25๖5 | นางสาวสุทธิจิตต์ นาคคล้ำ |
|  | **ขั้นประเมินผล/ติดตามผล** |  |  |
| 1 | ประเมินผลการดำเนินงานตามกิจกรรม นิเทศ กำกับติดตามผลการดำเนินงาน | ตุลาคม 64 ถึง พฤษภาคม 65 | ผู้อำนวยการ |
| 2 | จัดทำสรุป รวบรวมเอกสารตามกิจกรรม และจัดทำแฟ้มโครงการรายงานผลการทำเนินงาน | พฤษภาคม 65 | นางสาวสุทธิจิตต์ นาคคล้ำ |
| 3 | รายงานผลการดำเนินงาน/รายงานประจำปี | พฤษภาคม 65 | นางสาวสุทธิจิตต์ นาคคล้ำ |

**๕. ระยะเวลาและสถานที่ดำเนินงานการ**

ระยะเวลา

 ภาคเรียนที่ 2 ปีการศึกษา 25๖4 และ ภาคเรียนที่ 1 ปีการศึกษา 2565

สถานที่ดำเนินการ โรงเรียนบ้านบางสะพานน้อย

**6. งบประมาณการดำเนินการ**

๖.๑ งบประมาณเงินเรียนฟรี 15 ปี จำนวน 570,232 บาท

 ๖.๒ รายละเอียดการใช้งบประมาณ

|  |  |  |
| --- | --- | --- |
| **ที่** | **กิจกรรม/รายละเอียด** | **งบประมาณที่ใช้ในโครงการ** |
| **ค่าตอบแทน** | **ค่าใช้สอย** | **ค่าวัสดุ** | **รวม** |
| 1 | ค่าหนังสือเรียน | - | - | 275,762 | 275,762 |
| 2 | ค่าอุปกรณ์การเรียน |  |  |  |  |
|  | ภาคเรียนที่2/2564 | - | - | 81,055 | 81,055 |
|  | ภาคเรียนที่ 1/2565 | - | - | 70,825 | 70,825 |
| 3 | ค่าเครื่องแบบนักเรียน |  -  | - | 142,590 | 142,590 |
| **รวม** | **-** | **-** | **570,232** | **570,232** |

**7. การประเมินผล**

|  |  |  |
| --- | --- | --- |
| **ตัวบ่งชี้ความสำเร็จ** | **วิธีการประเมิน** | **เครื่องมือที่ใช้** |
| ๑.  นักเรียนเป็นคนเก่ง  เป็นคนดี | -   ผลสัมฤทธิ์-   ผลงานนักเรียน-   ผลจากการประเมินคุณลักษณะอันพึงประสงค์ | แบบทดสอบแบบประเมินคุณลักษณะ อันพึงประสงค์ |
| ๒.  ครู นักเรียน ชุมชนพึงพอใจ  โรงเรียน |  ประเมินความพึงพอใจ | แบบประเมินความพึงพอใจ |

**8. ผลที่คาดว่าจะได้รับ**

8.1 นักเรียนได้รับการสนับสนุนรายการหนังสือเรียน อุปกรณ์การเรียนและ เครื่องแบบนักเรียน อย่างทั่วถึง และเท่าเทียม

 8.2 นักเรียนมีความพร้อมที่จะเรียน เนื่องจากได้รับการสนับสนุนหนังสืออุปกรณ์การเรียน และเครื่องแบบนักเรียนครบทุกคน

 8.3 ผู้ปกครองนักเรียนได้รับการบรรเทาภาระค่าครองชีพ เนื่องจากลดค่าใช้จ่ายในเรื่องหนังสือแบบเรียน อุปกรณ์การเรียน เครื่องแบบนักเรียน กิจกรรมพัฒนาคุณภาพผู้เรียน สามารถนําเงินส่วนนี้ไปใช้ในชีวิตประจําวันในเรื่องอื่นๆ ได้ เป็นการกระตุ้นเศรษฐกิจได้อีกทางหนึ่ง

 (ลงชื่อ) ผู้เสนอโครงการ

 ( นางสาวสุทธิจิตต์ นาคคล้ำ )

 ครูชำนาญการโรงเรียนบ้านบางสะพานน้อย

 (ลงชื่อ) ผู้อนุมัติโครงการ

 (นางสุกัญญา ปัตเมฆ)

 ผู้อำนวยการโรงเรียนบ้านบางสะพานน้อย